Theobaldus, Campanie et Brie comes palatinus, universis ad quos presentes littere pervenerint, salutem et dilectionem. Noveritis quod karissimus dominus meus, Ludovicus Francorum rex illustris, mihi concessit quod nullum de hominibus aut burgensibus aut talliabilibus meis in istis villis suis, videlicet: Senonis, Villanova-novam juxta Senonas et Dymon, aut in villis ad easdem pertinentibus recipiet, donec vicesimum-primum etatis sue complexerit annum. Ego, siquidem, concessi eidem domino regi me nullum de hominibus vel burgensibus et talliabilibus suis predictarum villarum, vel villarum ad ipsas pertinentium, in villis meis interim recepturum. Actum, apud Sanctum-Germanum in Laia, anno Domini Mº CCº vicesimo-octavo, mense aprili.